Diari Oficial de la Generalitat Valenciana


Sumari del DOGV 3537, del 07-07-1999 (1999/5852)

ORDRE de 3 de juny de 1999, de la Conselleria de Cultura, Educació i Ciència, per la qual es concedix l'autorització per al funcionament durant els cursos acadèmics 1998/1999-1999/2000, de sis unitats en els nivells d'Educació Infantil, segon cicle, i d'Educació Primària, al centre docent La Purísima, de Torrevieja (Alacant), per canvi de domicili.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5852


Data del document
:   03-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Torrevieja
    * ensenyament primari

ORDRE de 3 de juny de 1999, de la Conselleria de Cultura, Educació i Ciència, per la qual es concedix l'autorització per al funcionament durant els cursos acadèmics 1998/1999-1999/2000, de sis unitats en els nivells d'Educació Infantil, segon cicle, i d'Educació Primària, al centre docent La Purísima, de Torrevieja (Alacant), per canvi de domicili. [1999/Q5852]
  
L'expedient ha sigut iniciat a instància del representant de la Congregación de Carmelitas Misioneras Teresianas, titular del centre La Purísima, situat al carrer de Vicente Blasco Ibáñez, 23, de Torrevieja (Alacant), codi 93825716, en sol·licitud d'autorització per al funcionament provisional durant els cursos 1998/1999-1999/2000 per a sis unitats en els nivells d'Educació Infantil, segon cicle, i Educació Primària, per canvi de domicili del centre al Residencial El Molino de la mateixa localitat.
  
La Direcció General de Centres Docents va aprovar per la Resolució d'11 de setembre de 1996, el projecte de les obres a realitzar per a l'autorització com a centre de nova creació per canvi de domicili, modificada posteriorment per una altra Resolució de 29 de desembre de 1997.
  
El centre ha executat parcialment les obres del projecte aprovat per Resolució d'11 de setembre de 1996, concretament les referides a la distribució d'espais presentada per a poder funcionar provisionalment sis unitats en els nivells sol·licitats, i es compromet a tindre finalitzades les obres de la totalitat del centre, tal com es configura en la Resolució de 29 de desembre de 1997 per al curs 2000/2001.
  
Ateses les necessitats d'escolarització existents en la localitat de Torrevieja, que quedarien cobertes en benefici de l'administració educativa per la present autorització.
  
Vista la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.1998), pel qual es modifica i completa el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats, per a impartir ensenyaments de règim general no universitaris, i vists els informes obrants en l'expedient.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Autoritzar el centre docent La Purísima, situat al carrer Vicente Blasco Ibáñez, 23, de Torrevieja (Alacant), codi 47358269, el titular del qual és la Congregación de Carmelitas Misioneras Teresianas, el funcionament provisional durant els cursos 1998/1999-1999/2000 per a sis unitats en els nivells d'Educació Infantil, segon cicle, i Educació Primària i capacitat màxima que tot seguit s'indica, per raó del canvi de domicili del centre al Residencial El Molino de la mateixa localitat.
  
Durant els cursos especificats, i provisionalment, mentre no s'executen la totalitat de les obres conformement al projecte aprovat per la Resolució de 29 de desembre de 1997, el centre com a màxim podrà posar en funcionament les següents unitats:
  
- 6 unitats d'Educació Infantil, segon cicle, per a 116 llocs escolars.
  
- 6 unitats d'Educació Primària per a 150 llocs escolars.
  
DISPOSICIÓ ADDICIONAL
  
Allò disposat en la present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes, a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 3 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS